Kort før klokken 16 kørte tre biler sammen i Limfjordstunnelen. Og færdselsuheldet betød, at dele af tunnellen var spærret midt i myldretrafikken. Det meførte, at der tirsdag eftermiddag var lang kø ved det nordjyske knudepunkt. Ifølge Nordjyllands Politi er ingen personer kommet til skade i sammenstødet. Færdselsuheldet betød, at tredje vejbane i sydgående retning var spærret i over en halv time, mens der blev arbejdet på at få fjernet de skadede biler. Klokken 16:30 var der igen åben for trafik i den spærrede vejbane.
Midt i myldretrafikken var tredje vejbane spærret for trafik.